**საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრულ ფისკალურ წესებთან შესაბამისობა**

**2024-2027 წლების ქვეყნის ძირითადი მონაცემებისა და მიმართულებების დოკუმენტის პირველად ვარიანტზე თანდართული ინფორმაცია**

**2023 წლის ივლისი**

# **ძირითადი მაკროეკონომიკური და ფისკალური პარამეტრები**

წინამდებარე ინფორმაცია მომზადდა „2024-2027 წლების ძირითადი მონაცემებისა და მიმართულებების დოკუმენტთან“ ერთად და წარმოადგენს 2022 წლის ბოლოს 2023 წლის სახელმწიფო ბიუჯეტის კანონზე თანდართული „2023-2026 წლების ქვეყნის ძირითადი მონაცემების და მიმართულებების დოკუმენტით“ წარმოდგენილ საშუალოვადიანი ეკონომიკური და ფისკალური პარამეტრების პროგნოზებთან შედარებით ანალიზს.

2022 წელს ეკონომიკა მოსალოდნელ 6%-ზე მეტად გაიზარდა და 2021 წლის მსგავსად (10.5%) მთლიანი შიდა პროდუქტის ზრდამ კვლავ ორნიშნა მაჩვენებელს მიაღწია და 10.1 პროცენტზე დაფიქსირდა. 2022 წლის თებერვალში რუსეთის უკრაინაში შეჭრისა და სრულმასშტაბიანი ომის დაწყების შემდგომ, საქართველოში გაჩნდა რისკები რიგი უარყოფითი შოკების რეალიზებისა, თუმცა აღნიშნული რისკების ნაწილობრივი რეალიზაციის მიუხედავად წლის დასაწყისიდან ადგილი ჰქონდა გაუმჯობესებულ მაკროეკონომიკურ გარემოსა და რეალური მთლიანი შიდა პროდუქტის სწრაფ (V-სებურ) აღდგენას, რის ფონზეც პროგნოზები შეიცვალა. 2022 წლის ეკონომიკური ზრდა 5.1 პროცენტული პუნქტით აღემატება 2019 წლის ანალოგიურ მაჩვენებელს.

აღსანიშნავია, რომ რუსეთ-უკრაინის ომის ფონზე, უარყოფითი მაკროეკონომიკური რისკების ნაწილობრივი რეალიზების პარალელურად, მნიშვნელოვნად გამოცოცხლდა როგორც საშინაო, ისე - საგარეო სექტორები. საგარეო სექტორის გამოცოცხლება აისახა როგორც საქონლითა და მომსახურებით ვაჭრობის, ისე - ფულადი გზავნილების ზრდით, განსაკუთრებით აღსანიშნავია ტურიზმის სექტორის სწრაფი ტემპებით აღდგენა, საიდანაც მიღებულმა შემოსავალმა 7.6%-ით გადააჭარბა 2019 წლის მაჩვენებელს. გააქტიურებული საგარეო სექტორის პარალელურად მნიშვნელოვანი გამოცოცხლება დაფიქსირდა შიდა ინვესტიციების ზრდის მიმართულებითაც, რომელთა შედეგადაც 2022 წელს ეკონომიკურმა ზრდამ 10.1 პროცენტს მიაღწია.

დადებითი და გაუმჯობესებული მაკროეკონომიკური ტენდენციები გაგრძელდა 2023 წელსაც. პირველ კვარტალში ეკონომიკურმა ზრდამ 7.7 პროცენტი შეადგინა, ხოლო პირველი 5 თვის საშუალო ეკონომიკური ზრდა 7.5 პროცენტზე დაფიქსირდა. 2023-2026 წლების ძირითადი მაკროეკონომიკური პარამეტრების წინასწარ პროგნოზებში 2023 წლის ეკონომიკური ზრდის პროგნოზი 5.0 პროცენტს შეადგენდა, 2024-2027 წლების პროგნოზების მიხედვით კი 2023 წელს მოსალოდნელია 5.4 პროცენტიანი ეკონომიკური ზრდა, თუმცა პირველი 5 თვის მონაცემებით ეკონომიკა მოსალოდნელზე უფრო მაღალი მაჩვენებლით იზრდება. რაც შეეხება 2024 წლის და საშუალოვადიან პროგნოზებს, ეკონომიკური ზრდის საპროგნოზო მაჩვენებელი 5.0 პროცენტზეა. საბაზისო სცენართან ერთად ასევე წარმოდგენილია ოპტიმისტური და პესიმისტური სცენარები, რომლებიც განსხვავდებიან სხვადასხვა რისკის რეალიზაციის ალბათობებით, რომლებიც მოქმედებენ ეკონომიკაზე დადებითად ან უარყოფითად.

წარმოდგენილ ცხრილებში 2024-2027 წლების ძირითადი მიმართულებებით გათვალისწინებული პროგნოზები შედარებულია 2022 წლის დეკემბერში წარმოდგენილ 2023 წლის სახელმწიფო ბიუჯეტის კანონზე თანდართულ ცხრილებთან. რუსეთის მიერ უკრაინაში შეჭრით გამოწვეული საომარი მდგომარეობის გათვალისწინებით და მსოფლიოში მიმდინარე ვითარებიდან გამომდინარე კვლავ არ არის მკაფიო ეკონომიკის გაჯანსაღების სისწრაფე და გართულებულია ეკონომიკური აქტივობების პროგნოზირება. აქედან გამომდინარე, ერთის მხრივ, კვლავ არის მოსალოდნელი უარყოფითი ეფექტების საქართველოს ეკონომიკაზე გავლენის მოხდენის მატერიალიზაციის რისკი, თუმცა ამავე დროს, 2023 წლის არსებულ (იანვარ-მაისის) ეკონომიკური განვითარების ტენდენციებში შეინიშნება ტურიზმიდან და გზავნილებიდან მოსალოდნელზე მაღალი შემოდინებები და ეკონომიკური ზრდის დაგეგმილზე კიდევ უფრო მეტი პოტენციალი. არსებული ფაქტორების გათვალისწინებით, 2023 წლის ეკონომიკური ზრდის პროგნოზი უფრო მაღალ მაჩვენებელზეა პროგნოზირებული, ხოლო საშუალოვადიანი პროგნოზები კვლავ 5.0 პროცენტის ფარგლებშია წარმოდგენილი, 2022 წლის დეკემბერში წარმოდგენილი პროგნოზის მსგავსად. ამასთან, გლობალურად მიმდინარე სხვადასხვა მოვლენების ფონზე და მიმდინარე წლის პირველი კვარტლის ფაქტობრივ მონაცემებზე დაყრდნობით შემცირებულია ფასების ზრდის საპროგნოზო მაჩვენებელები და შეცვლილია საგარეო სექტორთან დაკავშირებული ინდიკატორები.

**ცხრილი №1. ძითითადი ვარაუდები და დაშვებები**

|  | **2022** | **2023** | **2024** | **2025** | **2026** | **2027** |
| --- | --- | --- | --- | --- | --- | --- |
|   | **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **რეალური მშპ-ს ზრდა, %** |   |   |   |   |   |  |
| წინა პროგნოზი (2022 წლის დეკემბერი) | 10.0% | 5.0% | 5.2% | 5.2% | 5.0% |  |
| ახალი პროგნოზი | 10.1% | 5.4% | 5.0% | 5.0% | 5.0% | 5.0% |
| სხვაობა | 0.1% | 0.4% | -0.2% | -0.2% | 0.0% |  |
| **მშპ-ს დეფლატორის პროცენტული ცვლილება** |  |  |  |  |  |  |
| წინა პროგნოზი (2022 წლის დეკემბერი) | 9.5% | 5.0% | 3.0% | 3.0% | 3.0% |  |
| ახალი პროგნოზი | 8.6% | 3.3% | 3.2% | 3.0% | 3.0% | 3.0% |
| სხვაობა | -0.9% | -1.7% | 0.2% | 0.0% | 0.0% |  |
| **საპროცენტო განაკვეთი სესხებხე, %** |  |  |  |  |  |  |
| წინა პროგნოზი (2022 წლის დეკემბერი) | 14.6% | 13.6% | 12.6% | 11.6% | 10.6% |  |
| ახალი პროგნოზი | 16.5% | 15.5% | 14.4% | 13.4% | 12.4% | 11.4% |
| სხვაობა | 1.8% | 1.8% | 1.8% | 1.8% | 1.8% |  |
| **საპროცენტო განაკვეთი დეპოზიტებზე, %** |  |  |  |  |  |  |
| წინა პროგნოზი (2022 წლის დეკემბერი) | 9.3% | 8.8% | 8.2% | 7.7% | 7.2% |  |
| ახალი პროგნოზი | 11.3% | 10.8% | 10.3% | 9.8% | 9.3% | 8.8% |
| სხვაობა | 2.1% | 2.1% | 2.1% | 2.1% | 2.1% |  |

ცხრილი №1 გვიჩვენებს ძირითადი ვარაუდებისა და დაშვებების ცვლილებებს. ცხრილში შეტანილია 2022 წლის ფაქტობრივი მაჩვენებლებიც, რათა უფრო ნათლად გამოჩნდეს ფაქტობრივი მონაცემების დაზუსტებით გამოწვეული ცვლილების ეფექტი. 2022 წელს ეკონომიკური ზრდა როგორც თავდაპირველ პროგნოზზე, ასევე ბოლო ცვლილების შედეგად ნავარაუდევზე მაღალი აღმოჩნდა (0.1 პროცენტული პუნქტით), რაც გარკვეულწილად გამოწვეულია პანდემიიდან გამომდინარე შეზღუდვების მოხსნის შემდგომ პერიოდში ეკონომიკის მოსალოდნელზე მაღალი აქტივობით. 2023 წლის ახალი საპროგნოზო მაჩვენებელი 5.4 პროცენტს შეადგენს, რაც აღემატება წინა წლის დეკემბერში გაკეთებულ პროგნოზს და გამოწვეულია მოსალოდნელზე მაღალი საგარეო და ასევე მთლიანად ეკონომიკური აქტივობით. აღსანიშნავია, რომ მიმდინარე წლის პირველი კვარტლის მდგომარეობით ეკონომიკური ზრდა ხასიათდება აღდგენის სწრაფი ტენდენციით.

შემცირებულია მშპ-ს დეფლატორის როგორც 2022 წლის ფაქტობრივი, ისე 2023 წლის საპროგნოზო მაჩვენებლები, ხოლო საშუალოვადიანი პერიოდის მშპ დეფლატორთან დაკავშირებულ პროგნოზებს შორის დიდი გასხვავება არ შეინიშნება. მიმდინარე პერიოდში დეფლატორის შემცირებული პროგნოზი კი მნიშვნელოვნად არის გამოწვეული ნავთობსა და ნედლეულზე შემცირებული ფასებით, რასაც თან ახლავს მიწოდების ჯაჭვების აღდგენითი პროცესები. შედარებით დაბალი ინფლაციური მოლოდინები აისახა საპროცენტო განაკვეთებზეც. ზოგადი ფასების დონის და მათ შორის მშპ-ს დეფლატორის ცვლილების შედეგად, შესაბამისად გადაიხედა ნომინალური მშპ-ს პროგნოზებიც.

**ცხრილი №2. ნომინალური მშპ-ს ცვლილება**

|  |  |  |  |  |  |  |
| --- | --- | --- | --- | --- | --- | --- |
| (მილიონი ლარი)  | **2022** | **2023** | **2024** | **2025** | **2026** | **2027** |
| **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგ.** |
| **ნომინალური მშპ-ის წინა პროგნოზი** **(2022 წლის დეკემბერი)** | 72,276.3 | 79,684.6 | 86,343.0 | 93,557.8 | 101,182.8 |  |
| **ნომინალური მშპ-ის ახალი პროგნოზი** | 71,754.2 | 78,124.7 | 84,655.9 | 91,555.4 | 99,017.1 | 107,087.0 |

ცხრილი №2 გვიჩვენებს ნომინალური მშპ-ს პროგნოზების ცვლილებას საშუალოვადიან პერიოდში. 2022 წლის ნომინალური მშპ-ს ფაქტობრივი მნიშვნელობა მშპ-ს წინა პროგნოზს (2022 წლის დეკემბერი) ჩამოუვარდება, რაც გარკვეულწილად გამოწვეულია მშპ-ს დეფლატორის მოსალოდნელზე დაბალი ზრდით. ამასთან, ზოგადი ფასების დონის ნაკლები ტემპით ზრდის (გარკვეული სასაქონლო კატეგორიების შემთხვევაში კლებაც ფიქსირდება) შედეგად, 2023 წელს 2022 წლის დეკემბრის პროგნოზთან შედარებით შემცირებულია მშპ-ს დეფლატორის პროგნოზიც. მიუხდავად იმისა, რომ მიმდინარე ტენდენციებისა და დაფიქსირებული მაღალი ეკონომიკური აქტივობის ფონზე, 2023 წლის რეალური მშპ-ს ზრდის ახალი პროგნოზი აღემატება 2022 წლის პროგნოზს, დეფლატორის შემცირებული საპროგნოზო მაჩვენებელების გამო შემცირებულია ნომინალური მშპ-ს პროგნოზიც როგორც 2023 წლისთვის, ისე - საშუალოვადიანი პერიოდისათვის.

**ცხრილი №3. ნაერთი ბიუჯეტი**

|  |  |  |  |  |  |  |
| --- | --- | --- | --- | --- | --- | --- |
| **(მილიონი ლარი)** | **2022** | **2023** | **2024** | **2025** | **2026** | **2027** |
| **ფაქტი** | **მოსალ.** | **პროგნოზი** | **პროგნოზი** | **პროგნოზი** | **პროგნოზი** |
| შემოსავლების ძველი პროგნოზი (2022 წლის დეკემბერი) | 19,217.0 | 20,805.0 | 22,076.0 | 23,794.0 | 25,704.0 |  |
| შემოსავლების ახალი პროგნოზი | 19,377.6 | 21,215.0 | 22,800.0 | 24,500.0 | 26,400.0 | 28,490.0 |
| ცვლილება |  160.6 | 410.0 | 724.0 | 706.0 | 696.0 |  |
| მ.შ. გადასახადები | 35.9 | 210.0 | 484.0 | 466.0 | 466.0 |  |
| ხარჯები და არაფინანსური აქტივების ძველი პროგნოზი (2022 წლის დეკემბერი) | 21,678.0 | 23,536.0 | 24,274.0 | 26,142.0 | 28,047.0 |  |
| ხარჯები და არაფინანსური აქტივების ზრდის ახალი პროგნოზი | 21,579.1 | 23,853.0 | 25,125.0 | 26,790.0 | 28,714.0 | 30,921.0 |
| ცვლილება | -98.9 | 317.0 | 851.0 | 648.0 | 667.0 |  |

ნაერთი ბიუჯეტის საპროგნოზო მაჩვენებლების ცვლილება მოცემულია №3 ცხრილში. როგორც ვხედავთ, ნაერთი ბიუჯეტის შემოსავლების განახლებული საპროგნოზო მაჩვენებლები გაზრდილია, რაც ძირითადად გადასახადებიდან მიღებული შემოსავლების ზრდით არის განპირობებული.

რაც შეეხება ხარჯებისა და არაფინანსური აქტივების ზრდის მაჩვენებელს, მისი პროგნოზებიც გაზრდილია 2022 წლის დეკემბრის პროგნოზებთან შედარებით, რაც ითვალისწინებს ეკონომიკური აღდგენის ხელშეწყობის მიზნით ინფრასტრუქტურული პროექტების, სოფლის მეურნეობისა და მწარმოებლური სექტორების დაფინანსების გაგრძელებას.

**ცხრილი №4** **საერთაშორისო სავალუტო ფონდთან პროგრამით გათვალისწინებული მოდიფიცირებული დეფიციტი:**

|  |  |  |  |  |  |  |
| --- | --- | --- | --- | --- | --- | --- |
| **% მშპ-სთან** | **2022 ფაქტი** | **2023 მოსალ.** | **2024 პროგნ.** | **2025 პროგნ.** | **2026 პროგნ.** | **2027 პროგნ.** |
| 2023-2026 წლების წინა პროგნოზი (2022 წლის დეკემბერი) | -3.1% | -2.8% | -2.3% | -2.3% | -2.2% |  |
| 2023-2027 წლების ახალი პროგნოზი  | -3.1% | -2.8% | -2.5% | -2.3% | -2.2% | -2.1%  |

**ცხრილი №5 მიმდინარე ანგარიშის ბალანსი**

| **მიმდინარე ანგარიში** | **2022** | **2023** | **2024** | **2025** | **2026** | **2027** |
| --- | --- | --- | --- | --- | --- | --- |
| (მლნ აშშ დოლარი) | **ფაქტი** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **მიმდინარე ანგარიში - ძველი პროგნოზი (2022 წლის დეკემბერი)** | -1403.0 | -1887.0 | -1774.8 | -1682.7 | -1546.4 |  |
| **ცვლილებები სულ** | 391.7 | 268.1 | 98.3 | -12.3 | -153.5 |  |
| წმინდა ექსპორტი | 411.5 | -181.1 | -367.7 | -506.7 | -710.7 |  |
| პირველადი შემოსავალი | -600.1 | -654.6 | -741.6 | -799.5 | -838.0 |  |
| მეორადი შემოსავალი (ტრანსფერები) | 580.3 | 1103.7 | 1207.6 | 1293.9 | 1395.1 |  |
| **მიმდინარე ანგარიში - ახალი პროგნოზი** | -1011.3 | -1619.0 | -1676.5 | -1695.0 | -1699.9 | -1699.7 |

რაც შეეხება მიმდინარე ანგარიშის ბალანსს დოლარებში, საპროგნოზო მაჩვენებლები გაუმჯობესებულია 2023-2024 წლებისთვის, ხოლო გაუარესებულია 2025-2026 წლებისათვის. გაუმჯობესებული მიმდინარე ანგარიშის პროგნოზი ტრანსფერების მნიშვნელოვან გაუმჯობესებას უკავშირდება, რაც ზრდის მეორად შემოსავალს, ძირითადად კერძო სექტორის მხრიდან. ხოლო 2025-2026 წლებისთვის კი მოსალოდნელია წმინდა ექსპორტისა და პირველადი შემოსავლის უფრო მეტად შემცირება, ვიდრე - 2022 წლის დეკემბერში იყო მოსალოდნელი. აღნიშნული ძირითადად საქონლის ექსპორტის წმინდა ექსპორტისა და საინვესტიციო შემოსავლების შემცირებას უკავშირდება.

მიმდინარე ანგარიშის ცვლილება 2023 წლისთვის გამოწვეულია ერთის მხრივ წმინდა ექსპორტით, რაც ძირითადად საქონლით ვაჭრობის უარყოფითი სალდოს ზრდას უკავშირდება, ხოლო მეორე მხრივ კი ტრანსფერების საპროგნოზო მაჩვენებლები დეკემბრის პროგნოზებთან შედარებით უფრო მაღალია, რაც ძირითადი წყარო აღმოჩნდა პროგნოზის გაზრდის მიმართულებით.

# **ფისკალური ჩარჩო და ფისკალური წესებთან შესაბამისობა**

## 2.1 ფისკალური ჩარჩოს შედარება

ფისკალური ჩარჩოს შედარება მოიცავს 2020 წელს მომზადებული 2021-2024 წლის ქვეყნის ძირითადი მონაცემების და მიმართულებების დოკუმენტით განსაზღვრული პროგნოზების შედარებას 2021, 2022 წელს და მიმდინარე წელს განახლებულ მომზადებულ შესაბამისი პერიოდის ფისკალურ პროგნოზებთან.

ახალი კორონავირუსის პანდემიამ 2020 წელს მნიშვნელოვანი გავლენა მოახდინა საქართველოს ეკონომიკაზე და შედეგად რეალური ეკონომიკის შემცირებამ 6,8% შეადგინა. ეკონომიკურმა ვარდნამ გამოიწვია შემოსავლების შემცირება და ამავდროულად, პანდემიის საპასუხო ღონისძიებებისთვის საჭირო გახდა დამაასდადასდასდატებითი ხარჯების გაწევაც. ზემოაღნიშნულიდან გამომდინარე 2020 წელს მნიშვნელოვნად გაიზარდა მთავრობის ვალი და მშპ-ს 60%-ს გადააჭარბა, ხოლო ნაერთი ბიუჯეტის დეფიციტმა მშპ-ს 9,3% შეადგინა.

2021 წელს ეკონომიკის აღდგენის პარალელურად შესაძლებელია გახდა მნიშვნელოვანი ფისკალური კონსოლიდაცია, კერძოდ ნაერთი ბიუჯეტის დეფიციტი შემცირდა მშპ-ს 6,1%-მდე, ხოლო მთავრობის ვალის მაჩვენებელი ჩამოცდა მშპ-ს 50%-იან ნიშნულს.

2022 წლის ბიუჯეტი დაიგეგმა 6%-იანი რეალური ეკონომიკური ზრდის პროგნოზით, ხოლო ნომინალურ გამოხატულებაში მთლიანი შიდა პროდუქტის პროგნოზი 64,8 მლრდ ლარს შეადგენდა. ამავდროულად, კვლავ მაღალი იყო ნაერთი ბიუჯეტის დეფიციტის მაჩვენებელი და მშპ-ს 4,4%-ს შეადგენდა. 2022 წელს კვლავ გაგრძელდა მაღალი ეკონომიკური ზრდა. 2022 წლის რეალური ეკონომიკური ზრდის მაჩვენებელი 10,1%-ის ფარგლებში დაფიქსირდა, ხოლო ნაერთი ბიუჯეტის დეფფიციტი 3,1%-მდე შემცირდა.

2022 წლის ბოლოს, 2023 წლის მოსალოდნელი ძირითადი მაკროეკონომიკური მაჩვენებლები კვლავ შედარებით კონსერვატიულად დაიგეგმა, კერძოდ:

* რეალური ეკონომიკური ზრდის და მშპ-ის დეფლატორის პროგნოზიც დაიგეგმა 5%-ის ფარგლებში.
* ნომინალური მშპ-ის პროგნოზი განისაზღვრა 79,7 მლრდ ლარის ოდენობით;
* ნაერთი ბიუჯეტის საგადასახადო შემოსავლები განისაზღვრა 18,9 მლრდ ლარის ოდენობით, რაც მშპ-ს 23,7%-ია;
* ნაერთი ბიუჯეტის დეფიციტი დაიგეგმა მშპ-ს 2,8%-ს, ხოლო მთავრობის ვალის მაჩვენებელი მშპ-ს 39%-ზე დაბალ ნიშნულზე.

 ამასთან, როგორც დოკუმენტის პირველ ნაწილშია აღნიშნული, 2023 წლის 5 თვის მონაცემებით ეკონომიკა მოსალოდნელზე უფრო მაღალი მაჩვენებლით იზრდება, მათ შორის ტურიზმიდან და გზავნილებიდან მოსალოდნელზე მაღალი შემოდინების ტენდენციაა, რის გამოც გადაიხედა 2023 წლის და ასევე შემდგომი პერიოდის მაკრო-ფისკალური პროგნოზები. შესაბამისად, 2023 წელს მოსალოდნელია დაგეგმილზე მაღალი ეკონომიკური ზრდა 5.4 პროცენტის ფარგლებში, გადაიხედა ნომინალური მშპ-ის პროგნოზები, იზრდება საგადასახადო და სხვა შემოსავლები.

 2024 წელს და შემდგომ საშუალოვადიან პერიოდში გადამუშავებული პროგნოზების მიხედვით ეკონომიკური ზრდა დაგეგმილია კვლავ 5%-ის ფარგლებში, ასევე, როგორც ზევით აღინიშნა, დაკორექტიდა მშპ-ის პროგნოზი.

 აღნიშნულის გათვალისწინებით, გადაიხედა მიმდინარე და კაპიტალური ხარჯების დაგეგმილი მაჩვენებლები და არსებული გამოწვევების საპასუხოდ, დაგეგმილი პროგრამების სრულფასოვნად განსახორციელებლად, 2023 წლის და 2024-2027 წლების მოსალოდნელ პროგნოზებში გათვალისწინებულია მიმდინარე ხარჯების გაზრდა, ასევე, მცირედით გაზრდილია კაპიტალური ხარჯების პროგნოზები. გაიზარდა ნაერთი ბიუჯეტის როგორც შემოსავლები, ასევე გადასახდელები. ნაერთი ბიუჯეტის დეფიციტმა 2023 წელს შეადგინა 2.9%, ხოლო 2024 წელს 2,4%, საშუალოვადიან პერიოდში კი შენარჩუნებულია 2,1%-ის ფარგლებში. თუმცა აღსანიშნავია, რომ მიმდინარე წელს 2023 წლის ბიუჯეტის კანონის გადამუშავებისას, ასევე 2024 წლის სახელმწიფო ბიუჯეტის პროექტის მომზადების პროცესში კვლავ გადაიხედება მიმდინარე და შემდგომი წლების პროგნოზები.

 **საშუალოვადიანი პერიოდის პროგნოზები**

2021 წლის განმავლობაში დადებითი ეკონომიკური ტენდენციების გათვალისწინებით, წლის განმავლობაში განახლდა მაკროეკონომიკური და ფისკალური პროგნოზები. 2021 წელს ორჯერ განხორციელდა წლიური სახელმწიფო ბიუჯეტის შესახებ კანონში ცვლილება. პანდემიის თანმდევი ეკონომიკური შეზღუდვების მინიმიზების პარალელურად და ვაქცინაციის დაბალი ტემპის პირობებში, ვირუსის გავრცელება შენარჩუნდა საკმაოდ მაღალ მაჩვენებელზე, რამაც დღის წესრიგში დააყენა როგორც დაავადებულთა მკურნალობის ხარჯების, საწოლების მობილიზების, ასევე ტესტების, ვაქცინის შესყიდვასთან და გავრცელების პრევენციასთან დაკავშირებული ხარჯების, პანდემიის მართვაში ჩართული სამედიცინო პერსონალის დანამატების ანაზღაურების, ასევე ვაქცინაციის მოცვის გაზრდისთვის წამახალისებელი პროგრამის დასაფინანსებლად საჭირო სახსრების დამატებით გათვალისწინება. ასევე, გათვალისწინებულ იქნა პანდემიიდან გამომდინარე, სოციალური მხარდაჭერის და ბიზნესის ხელშეწყობის ღონისძიებების დასაფინანსებლად საჭირო სახსრები.

2022-2025 წლების პროგნოზები, რომელიც მომზადდა 2021 წლის ბოლოს ნაწილობრივ კვლავ დაიგეგმა პანდემიის ფონზე და გათვალისწინებულ იქნა 2020 წელს შემოსავლების ფაქტიური დანაკლისის ეფექტი. 2021 წლის გადასახდელების ნაწილის ზრდის მიუხედავად სახელმწიფოს ერთიანი ბიუჯეტის დეფიციტი შემცირდა როგორც ნომინალურ გამოხატულებაში, ისე მშპ-თან მიმართებაში და 2021 წლის ფაქტიურმა მაჩვენებელმა შეადგინა 6.2%.

2022-2025 წლების პროგნოზში (2021 წლის დეკემბერი), ნაერთი ბიუჯეტის შემოსავლებმა 2022 წელს მშპ-სთან მიმართებაში 26.5% შეადგინა. შემოსავლების პროგნოზები პანდემიის პირობებში 2020 და 2021 წლებში დაიგეგმა უფრო ნაკლები მოცულობით, თუმცა 2022 წლის განმავლობაში, არსებული დადებითი ტენდენციებიდან გამომდინარე, განახლდა პროგნოზები და აისახა 2022 წლის სახელმწიფო ბიუჯეტის კანონში ცვლილებების დროს. 2022 წელს ნაერთი ბიუჯეტის შემოსავლები მნიშვნელოვნად 2 მლრდ ლარით გაიზარდა 2021 წლის ბოლოს დაგეგმილ მაჩვენებელთან შედარებით და შეადგინა 19,2 მლრდ ლარი, რაც მშპ-ის 26,6%-ია, ხოლო ფაქტიურმა მაჩვენებელმა შეადგინა მშპ-ის 27%.

2023 წლის სახელმწიფო ბიუჯეტის პროექტთან ერთად მომზადებული 2023 წლის პროგნოზით ნაერთი ბიუჯეტის შემოსავლებმა ნომინალურ გამოხატულებაში 20 805,0 მლნ ლარი შეადგინა, რაც მშპ-სთან მიმართებაში 26,1%-ია, თუმცა მიმდინარე წელს გადამუშავებული მოსალოდნელი მაჩვენებლების მიხედვით საგადასახადო შემოსავლები გაზრდილია 21 215.0 მლნ ლარამდე (დაგეგმილთან შედარებით გაზრდილია 410.0 მლნ ლარით, რაც საგადასახადო და სხვა შემოსავლების ზრდით არის განპირობებული), რაც მშპ-ის 27.2%-ს შეადგენს, ხოლო საშუალოვადიან პერიოდის პროგნოზებში შენარჩუნებულია საშუალოდ 26,7%-ის ფარგლებში.

შემოსულობების პროგნოზების შედარება და მშპ-სთან პროცენტული ცვლილებები მოცემულია №6 ცხრილში:

**ცხრილი №6 - შემოსულობების პროგნოზები**

**მლნ ლარი/**

| **დასახელება** | **2021** | **2022** | **2023** | **2024** | **2025** | **2026** | **2027** |
| --- | --- | --- | --- | --- | --- | --- | --- |
| **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **შემოსავლები** |   |   |   |   |   |   |   |
| 2021-2024 (2020 წლის დეკემბერი) | 13 402,0 | 14 969,0 | 16 331,0 | 17 827,0 |   |   |   |
| 2022-2025 (2021 წლის დეკემბერი) | 14 928,0 | 17 205,0 | 18 228,0 | 19 732,0 | 21 266,0 |   |   |
| *ცვლილება* | *1 526,0* | *2 236,0* | *1 897,0* | *1 905,0* | *21 266,0* |  |  |
| 2023-2026 (2022 წლის დეკემბერი) | 15 142,7 | 19 217,0 | 20 805,0 | 22 076,0 | 23 794,0 | 25 704,0 |   |
| 2024-2027 (2023 წლის ივლისი) | 15 142,7 | 19 377,6 | 21 215,0 | 22 800,0 | 24 500,0 | 26 400,0 | 28 490,0 |
| *ცვლილება* | *0,0* | *160,6* | *410,0* | *724,0* | *706,0* | *696,0* |  |
| **არაფინანსური აქტივების კლება** |   |   |   |   |   |   |   |
| 2021-2024 (2020 წლის დეკემბერი) | 250,0 | 250,0 | 250,0 | 250,0 |   |   |   |
| 2022-2025 (2021 წლის დეკემბერი) | 480,0 | 450,0 | 250,0 | 250,0 | 250,0 |   |   |
| *ცვლილება* | *230,0* | *200,0* | *0,0* | *0,0* | *250,0* |  |  |
| 2023-2026 (2022 წლის დეკემბერი) | 421,7 | 450,0 | 350,0 | 300,0 | 300,0 | 250,0 |   |
| 2024-2027 (2023 წლის ივლისი) | 421,7 | 435,6 | 350,0 | 300,0 | 300,0 | 250,0 | 250,0 |
| *ცვლილება* | *0,0* | *-14,4* | *0,0* | *0,0* | *0,0* | *0,0* |  |
| **ფინანსური აქტივების კლება** |   |   |   |   |   |   |   |
| 2021-2024 (2020 წლის დეკემბერი) | 150,0 | 115,0 | 115,0 | 115,0 |   |   |   |
| 2022-2025 (2021 წლის დეკემბერი) | 210,0 | 130,0 | 130,0 | 130,0 | 130,0 |   |   |
| *ცვლილება* | *60,0* | *15,0* | *15,0* | *15,0* | *130,0* |  |  |
| 2023-2026 (2022 წლის დეკემბერი) | 142,2 | 150,0 | 440,0 | 130,0 | 130,0 | 130,0 |   |
| 2024-2027 (2023 წლის ივლისი) | 142,2 | 102,4 | 440,0 | 130,0 | 130,0 | 130,0 | 130,0 |
| *ცვლილება* | *0,0* | *-47,6* | *0,0* | *0,0* | *0,0* | *0,0* |  |
| **% მშპ-თან** |  |
| **შემოსავლები** |   |   |   |   |   |   |   |
| 2021-2024 (2020 წლის დეკემბერი) | 25,1% | 25,7% | 25,8% | 26,0% |   |   |   |
| 2022-2025 (2021 წლის დეკემბერი) | 25,5% | 26,5% | 25,9% | 25,8% | 25,7% |   |   |
| *ცვლილება* | *0,4%* | *0,8%* | *0,1%* | *-0,1%* |  |   |   |
| 2023-2026 (2022 წლის დეკემბერი) | 25,2% | 26,6% | 26,1% | 25,6% | 25,4% | 25,4% |   |
| 2024-2027 (2023 წლის ივლისი) | 25,2% | 27,0% | 27,2% | 26,9% | 26,8% | 26,7% | 26,6% |
| *ცვლილება* | *0,0%* | *0,4%* | *1,0%* | *1,4%* | *1,3%* | *1,3%* |  |
| **არაფინანსური აქტივების კლება** |   |   |   |   |   |   |   |
| 2021-2024 (2020 წლის დეკემბერი) | 0,5% | 0,4% | 0,4% | 0,4% |   |   |   |
| 2022-2025 (2021 წლის დეკემბერი) | 0,8% | 0,7% | 0,4% | 0,3% | 0,3% |   |   |
| *ცვლილება* | *0,4%* | *0,3%* | *0,0%* | *0,0%* |  |  |  |
| 2023-2026 (2022 წლის დეკემბერი) | 0,7% | 0,6% | 0,4% | 0,3% | 0,3% | 0,2% |   |
| 2024-2027 (2023 წლის ივლისი) | 0,7% | 0,6% | 0,4% | 0,4% | 0,3% | 0,3% | 0,2% |
| *ცვლილება* | *0,0%* | *0,0%* | *0,0%* | *0,0%* | *0,0%* | *0,0%* |  |
| **ფინანსური აქტივების კლება** |   |   |   |
| 2021-2024 (2020 წლის დეკემბერი) | 0,3% | 0,2% | 0,2% | 0,2% |   |   |   |
| 2022-2025 (2021 წლის დეკემბერი) | 0,4% | 0,2% | 0,2% | 0,2% | 0,2% |   |   |
| *ცვლილება* | *0,1%* | *0,0%* | *0,0%* | *0,0%* |  |  |  |
| 2023-2026 (2022 წლის დეკემბერი) | 0,2% | 0,2% | 0,6% | 0,2% | 0,1% | 0,1% |   |
| 2024-2027 (2023 წლის ივლისი) | 0,2% | 0,1% | 0,6% | 0,2% | 0,1% | 0,1% | 0,1% |
| *ცვლილება* | *0,0%* | *-0,1%* | *0,0%* | *0,0%* | *0,0%* | *0,0%* |  |

2020 და 2021 წლებში, საგარეო ვალის აღებაში ასახულია პანდემიის გასამკლავებლად მოზიდული სახსრები. ამასთან, 2022 წელს საგარეო ვალდებულებების შემცირება 2021 წელთან შედარებით დაკავშირებულია იმ გარემოებასთან, რომ 2021 წლის განხორციელდა 1.7 მილიარდი ლარის ახალი ევრობონდის გამოშვება ევრობონდების გადაფარვის მიზნით და 2021 წლის საგარეო ვალდებულებების გაზრდილი მოცულობა აღნიშნულით იყო გამოწვეული. შესაბამისად, შემდგომ წლებში ეს მაჩვენებელი შემცირებულია.

ამასთან, ჯამში ვალდებულებების ზრდა 2023 წელს და შემდგომ საშუალოვადიან პერიოდში მცირედით გაზრდილია წინა წლის პროგნოზთან შედარებით.

ქვემოთ მოცემულ ცხრილში (ცხრილი №7) წარმოდგენილია ვალდებულებების ზრდის პროგნოზები 2021-2027 წლებისთვის:

**ცხრილი №7 - ვალდებულებების ზრდის პროგნოზები**

***(მლნ ლარი)***

| **დასახელება** | **2021** | **2022** | **2023** | **2024** | **2025** | **2026** | **2027** |
| --- | --- | --- | --- | --- | --- | --- | --- |
| **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ვალდებულებების ზრდა** |   |   |   |   |   |   |   |
| 2021-2024 (2020 წლის დეკემბერი) | 5 249,0 | 3 120,0 | 3 650,0 | 4 115,0 |   |   |   |
| 2022-2025 (2021 წლის დეკემბერი) | 4 955,0 | 4 337,0 | 3 485,0 | 3 485,0 | 3 485,0 |   |   |
| *ცვლილება* | *-294,0* | *1 217,0* | *-165,0* | *-630,0* |  |  |  |
| 2023-2026 (2022 წლის დეკემბერი) | 5 216,9 | 3 582,0 | 3 584,0 | 3 560,0 | 3 660,0 | 5 020,0 |   |
| 2024-2027 (2023 წლის ივლისი) | 5 216,9 | 3 722,8 | 3 629,0 | 3 595,0 | 3 695,0 | 5 055,0 | 3 820,0 |
| *ცვლილება* | *0,0* | *140,8* | *45,0* | *35,0* | *35,0* | *35,0* |  |
| **მ.შ. საშინაო** |  |  |  |  |  |  |  |
| 2021-2024 (2020 წლის დეკემბერი) | -30,0 | 975,0 | 1 175,0 | 1 475,0 |   |   |   |
| 2022-2025 (2021 წლის დეკემბერი) | -335,0 | 1 285,0 | 1 385,0 | 1 485,0 | 1 485,0 |   |   |
| *ცვლილება* | *-305,0* | *310,0* | *210,0* | *10,0* |  |  |  |
| 2023-2026 (2022 წლის დეკემბერი) | -336,7 | 1 240,0 | 1 340,0 | 1 460,0 | 1 560,0 | 1 620,0 |   |
| 2024-2027 (2023 წლის ივლისი) | -336,7 | 1 337,3 | 1 385,0 | 1 495,0 | 1 595,0 | 1 655,0 | 1 820,0 |
| *ცვლილება* | *0,0* | *97,3* | *45,0* | *35,0* | *35,0* | *35,0* |  |
| **მ.შ. საგარეო** |  |  |  |  |  |  |  |
| 2021-2024 (2020 წლის დეკემბერი) | 5 279,0 | 2 145,0 | 2 475,0 | 2 640,0 |   |   |   |
| 2022-2025 (2021 წლის დეკემბერი) | 5 290,0 | 3 052,0 | 2 100,0 | 2 000,0 | 2 000,0 |   |   |
| *ცვლილება* | *11,0* | *907,0* | *-375,0* | *-640,0* |  |  |  |
| 2023-2026 (2022 წლის დეკემბერი) | 5 553,6 | 2 342,0 | 2 244,0 | 2 100,0 | 2 100,0 | 3 400,0 |   |
| 2024-2027 (2023 წლის ივლისი) | 5 553,6 | 2 385,5 | 2 244,0 | 2 100,0 | 2 100,0 | 3 400,0 | 2 000,0 |
| *ცვლილება* | *0,0* | *43,5* | *0,0* | *0,0* | *0,0* | *0,0* |  |
| **% მშპ-თან** |  |  |
| **ვალდებულებების ზრდა** |   |   |   |
| 2021-2024 (2020 წლის დეკემბერი) | 9,8% | 5,4% | 5,8% | 6,0% |   |   |   |
| 2022-2025 (2021 წლის დეკემბერი) | 8,5% | 6,7% | 4,9% | 4,6% | 4,2% |   |   |
| *ცვლილება* | *-1,4%* | *1,3%* | *-0,8%* | *-1,4%* |  |  |  |
| 2023-2026 (2022 წლის დეკემბერი) | 8,7% | 5,0% | 4,5% | 4,1% | 3,9% | 5,0% |   |
| 2024-2027 (2023 წლის ივლისი) | 8,7% | 5,2% | 4,6% | 4,2% | 4,0% | 5,1% | 3,6% |
| *ცვლილება* | *0,0%* | *0,2%* | *0,1%* | *0,1%* | *0,1%* | *0,1%* |  |
| ***მ.შ. საშინაო*** |  |  |  |  |  |  |  |
| 2021-2024 (2020 წლის დეკემბერი) | -0,1% | 1,7% | 1,9% | 2,2% |   |   |   |
| 2022-2025 (2021 წლის დეკემბერი) | -0,6% | 2,0% | 2,0% | 1,9% | 1,8% |   |   |
| *ცვლილება* | *-0,5%* | *0,3%* | *0,1%* | *-0,2%* |  |  |  |
| 2023-2026 (2022 წლის დეკემბერი) | -0,6% | 1,7% | 1,7% | 1,7% | 1,7% | 1,6% |   |
| 2024-2027 (2023 წლის ივლისი) | -0,6% | 1,9% | 1,8% | 1,8% | 1,7% | 1,7% | 1,7% |
| *ცვლილება* | *0,0%* | *0,1%* | *0,1%* | *0,1%* | *0,1%* | *0,1%* |  |
| ***მ.შ. საგარეო*** |  |  |  |  |  |  |  |
| 2021-2024 (2020 წლის დეკემბერი) | 9,9% | 3,7% | 3,9% | 3,8% |   |   |   |
| 2022-2025 (2021 წლის დეკემბერი) | 9,0% | 4,7% | 3,0% | 2,6% | 2,4% |   |   |
| *ცვლილება* | *-0,8%* | *1,0%* | *-0,9%* | *-1,2%* |  |  |  |
| 2023-2026 (2022 წლის დეკემბერი) | 9,3% | 3,2% | 2,8% | 2,4% | 2,2% | 3,4% |   |
| 2024-2027 (2023 წლის ივლისი) | 9,3% | 3,3% | 2,9% | 2,5% | 2,3% | 3,4% | 1,9% |
| *ცვლილება* | *0,0%* | *0,1%* | *0,1%* | *0,0%* | *0,0%* | *0,1%* |  |

პანდემიის საპასუხო ღონისძიებების დაფინანსების შედეგად, 2020-2021 წლებში მნიშვნელოვნად გაიზარდა მიმდინარე ხარჯების მოცულობა და მშპ-სთან მიმართებაში 2020 წელს 26,3%, ხოლო 2021 წელს 24,6% შეადგინა. თუმცა, 2022 წელს პანდემიასთან დაკავშირებული ხარჯები მნიშვნელოვნად შემცირდა. 2022 წელს მიმდინარე ხარჯების ფაქტიური მოცულობამ ჯამში შეადგინა 15,6 მლრდ ლარი, რაც მშპ-ს 21,8%-ს შეადგენს.

2023 წელს ნაერთი ბიუჯეტის მიმდინარე ხარჯების მოცულობა 2022 წლის დეკემბერში დაიგეგმა 17.4 მლრდ ლარზე მეტი ოდენობით, რაც მშპ-ის 21,9%-ის ფარგლებშია, თუმცა გადამუშავებულ პროგნოზებში მიმდინარე ხარჯების მოცულობა გაზრდილია 17,7 მლრდ ლარამდე, რაც მშპ-ის 22,6%-ია განახლებული მშპ-ის პროგნოზის გათვალისწინებით.

მიმდინარე ხარჯების ზრდა ძირითადად გამოწვეულია სოციალური და ჯანმრთელობის დაცვის მიმართულებით ბენეფიციარების გაზრდით, ასევე, მოსახლეობის საყოველთაო ჯანმრთელობის დაცვის პროგრამის ფარგლებში DRG-ის (დიაგნოზთან შეჭიდული ჯგუფები) პრინციპით სამედიცინო მომსახურების საერთაშორისო სტანდარტებთან შესაბამისი სატარიფო სისტემით გადახდის მექანიზმების სრულყოფილად დანერგვის დაწყებით, რაც საწყის ეტაპზე მოითხოვს დამატებით ფინანსურ რესურსებს, თუმცა გრძელვადიან პერიოდში უზრუნველყოფს საჯარო ფინანსების უფრო ეფექტიან გამოყენებას.

 ამასთან, ჯანმრთელობის დაცვის მიმართულებით დაგეგმილია ახალი პოლიტიკის მიმართულების დაფინანსება, რაც გულისხმობს 18 წლამდე ასაკის ონკოლოგიური დიაგნოზის მქონე პაციენტებისთვის (300-მდე პაციენტი) მკურნალობის დაფინანსებას უცხოეთის წამყვან კლინიკებში, ქვეყნის ფარგლებში უახლესი სტანდარტების მქონე პედიატრიული ონკოლოგიის ცენტრის შექმნამდე.

 2023 წლის პროგნოზების განახლებიდან გამომდინარე, მიმდინარე ხარჯები ასევე გაზრდილია 2024 წელს და შეადგენს მშპ-ის 23,1%-ს, ხოლო საშუალოვადიანი პერიოდში მშპ-სთან მიმართებაში 22,8%-ის ფარგლებშია.

 ამასთან, მოსალოდნელია, რომ მიმდინარე და მომდევნო წლების პროგნოზები გადაიხედება 2023 წლის სახელმწიფო ბიუჯეტის კანონის გადამუშავების და 2024 წლის სახელმწიფო ბიუჯეტის პროექტის მომზადების პროცესში.

პანდემიის მიუხედავად, 2020-2021 წლებში მნიშვნელოვნად არ შემცირებულა კაპიტალური პროექტების დაფინანსების მოცულობა და მშპ-სთან მიმართებაში 2020 წელს 9,0%, ხოლო 2021 წელს 8% შეადგინა. 2022 წელს კაპიტალური ხარჯების მოცულობამ შეადგინა 6,0 მლრდ ლარამდე, რაც მშპ-ს 8,2%-ია. 2023 წელს კაპიტალური ხარჯების მოსალოდნელი ოდენობა მცირედით გაზრდილია დაგეგმილ მაჩვენებელთან შედარებით და განისაზღვრება ასევე 6,2 მლრდ ლარის ფარგლებში, რაც მშპ-ს 7,9%-ია. მომდევნო წლებში, ფისკალური კონსოლიდაციის პარალელურად, არაფინანსური და ფინანსური აქტივების ზრდა ჯამში მშპ-სთან მიმართებაში მცირდება და 6,6%-ის ფარგლებშია შენარჩუნებული.

ქვემოთ მოცემულ ცხრილში (ცხრილი №8) წარმოდგენილია მიმდინარე და კაპიტალური ხარჯების პროგნოზები 2021-2027 წლებისთვის:

**ცხრილი №8 - მიმდინარე და კაპიტალური ხარჯების პროგნოზები**

***მლნ ლარი***

| **დასახელება** | **2021** | **2022** | **2023** | **2024** | **2025** | **2026** | **2027** |
| --- | --- | --- | --- | --- | --- | --- | --- |
| **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ხარჯები** |   |   |   |
| 2021-2024 (2020 წლის დეკემბერი) | 13 407,0 | 13 518,0 | 14 434,0 | 15 243,0 |   |   |   |
| 2022-2025 (2021 წლის დეკემბერი) | 14 688,0 | 14 753,0 | 15 768,0 | 16 887,0 | 18 071,0 |   |   |
| *ცვლილება* | *1 281,0* | *1 235,0* | *1 334,0* | *1 644,0* | *18 071,0* |  |  |
| 2023-2026 (2022 წლის დეკემბერი) | 14 767,2 | 15 743,0 | 17 416,0 | 18 364,0 | 19 832,0 | 21 357,0 |   |
| 2024-2027 (2023 წლის ივლისი) | 14 767,2 | 15 610,9 | 17 653,0 | 19 525,0 | 20 990,0 | 22 514,0 | 24 221,0 |
| *ცვლილება* | *0,0* | *-132,1* | *237,0* | *1 161,0* | *1 158,0* | *1 157,0* |  |
| **კაპიტალური ხარჯები** |   |   |   |
| **არაფინანსური აქტივების ზრდა** |   |   |   |
| 2021-2024 (2020 წლის დეკემბერი) | 4 236,0 | 4 100,0 | 3 960,0 | 4 480,0 |   |   |   |
| 2022-2025 (2021 წლის დეკემბერი) | 4 688,0 | 5 679,0 | 4 669,0 | 5 024,0 | 5 374,0 |   |   |
| ცვლილება | *452,0* | *1 579,0* | *709,0* | *544,0* |  |   |   |
| 2023-2026 (2022 წლის დეკემბერი) | 4 591,0 | 5 935,0 | 6 120,0 | 5 910,0 | 6 310,0 | 6 690,0 |   |
| 2024-2027 (2023 წლის ივლისი) | 4 591,0 | 5 968,2 | 6 200,0 | 5 600,0 | 5 800,0 | 6 200,0 | 6 700,0 |
| *ცვლილება* | *0,0* | *33,2* | *80,0* | *-310,0* | *-510,0* | *-490,0* |  |
| **ფინანსური აქტივების ზრდა** |   |   |   |
| 2021-2024 (2020 წლის დეკემბერი) | 241,0 | 250,0 | 250,0 | 250,0 |   |   |   |
| 2022-2025 (2021 წლის დეკემბერი) | 155,0 | 205,0 | 250,0 | 250,0 | 250,0 |   |   |
| ცვლილება | *-86,0* | *-45,0* | *0,0* | *0,0* |  |   |   |
| 2023-2026 (2022 წლის დეკემბერი) | 180,4 | 390,0 | 320,0 | 250,0 | 250,0 | 250,0 |   |
| 2024-2027 (2023 წლის ივლისი) | 180,4 | 443,5 | 320,0 | 250,0 | 250,0 | 250,0 | 250,0 |
| *ცვლილება* | *0,0* | *53,5* | *0,0* | *0,0* | *0,0* | *0,0* |  |
| **% მშპ-თან** |  |
| **ხარჯები** |   |   |   |
| 2021-2024 (2020 წლის დეკემბერი) | 25,1% | 23,2% | 22,8% | 22,2% |   |   |   |
| 2022-2025 (2021 წლის დეკემბერი) | 25,1% | 22,8% | 22,4% | 22,1% | 21,8% |   |   |
| ცვლილება | 0,0% | -0,5% | -0,4% | -0,1% |  |  |  |
| 2023-2026 (2022 წლის დეკემბერი) | 24,6% | 21,8% | 21,9% | 21,3% | 21,2% | 21,1% |   |
| 2024-2027 (2023 წლის ივლისი) | 24,6% | 21,8% | 22,6% | 23,1% | 22,9% | 22,7% | 22,6% |
| *ცვლილება* | 0,0% | 0,0% | 0,7% | 1,8% | 1,7% | 1,6% |   |
| **კაპიტალური ხარჯები** |   |   |   |
| **არაფინანსური აქტივების ზრდა** |   |   |   |
| 2021-2024 (2020 წლის დეკემბერი) | 7,9% | 7,0% | 6,3% | 6,5% |   |   |   |
| 2022-2025 (2021 წლის დეკემბერი) | 8,0% | 8,8% | 6,6% | 6,6% | 6,5% |   |   |
| ცვლილება | 0,1% | 1,7% | 0,4% | 0,0% |  |  |  |
| 2023-2026 (2022 წლის დეკემბერი) | 7,7% | 8,2% | 7,7% | 6,8% | 6,7% | 6,6% |   |
| 2024-2027 (2023 წლის ივლისი) | 7,7% | 8,3% | 7,9% | 6,6% | 6,3% | 6,3% | 6,3% |
| ცვლილება | 0,0% | 0,1% | 0,3% | -0,2% | *-0,4%* | *-0,4%* |  |
| **ფინანსური აქტივების ზრდა** |   |   |   |
| 2021-2024 (2020 წლის დეკემბერი) | 0,5% | 0,4% | 0,4% | 0,4% |   |   |   |
| 2022-2025 (2021 წლის დეკემბერი) | 0,3% | 0,3% | 0,4% | 0,3% | 0,3% |   |   |
| ცვლილება | -0,2% | -0,1% | 0,0% | 0,0% |  |  |  |
| 2023-2026 (2022 წლის დეკემბერი) | 0,3% | 0,5% | 0,4% | 0,3% | 0,3% | 0,2% |   |
| 2024-2027 (2023 წლის ივლისი) | 0,3% | 0,6% | 0,4% | 0,3% | 0,3% | 0,3% | 0,2% |
| ცვლილება | 0,0% | 0,1% | 0,0% | 0,0% | *0,0%* | *0,0%* |  |

## **2.2 საშუალოვადიან პერიოდში ფისკალური ჩარჩოს შესაბამისობა „ეკონომიკური თავისუფლების შესახებ“ საქართველოს ორგანული კანონით გათვალისწინებულ ფისკალურ წესებთან**

„ეკონომიკური თავისუფლების შესახებ“ საქართველოს ორგანული კანონის თანახმად ქვეყანაში საგანგებო მდგომარეობის გამოცხადებიდან გამომდინარე, რაც გამოწვეული იყო ახალი კორონავირუსის (COVID-19) გავრცელებით, საქართველოს მთავრობას მიეცა შესაძლებლობა ემოქმედა კანონმდებლობით განსაზღვრული ფისკალური პარამეტრების ზღვრების მიღმა.

იმის გათვალისწინებით, რომ პანდემიიდან გამომდინარე 2020 წელს ეკონომიკის კლება დაფიქსირდა, ხოლო პანდემიაზე რეაგირების ღონისძიებებიდან გამომდინარე, გაიზარდა მიმდინარე ხარჯები, 2020 წელს სახელმწიფოს ერთიანი ბიუჯეტის დეფიციტმა შეადგინა მშპ-ის 8.5%, ხოლო 2021 წელი დაიგეგმა 7.7%-ის ფარგლებში.

2021 წლიდან ეკონომიკური ზრდის პროგნოზირებულზე სწრაფი აღდგენიდან გამომდინარე, წლის ბოლოს სახელმწიფოს ერთიანი ბიუჯეტის დეფიციტის ფაქტიურმა მაჩვენებელმა შეადგინა 6,2%, დაგეგმილ მაჩვენებელთან (7.7%) შედარებით. შესაბამისად დაგეგმილთან შედარებით შესაძლებელი გახდა დეფიციტის კანონმდებლობით დადგენილ ზღვრებში ჩამოსვლა განხორციელებულიყო უფრო თანაბარი ტემპით. 2022 წელს სახელმწიფოს ერთიანი ბიუჯეტის დეფიციტი დაგეგმილი იყო 4,2 პროცენტის ფარგლებში, ხოლო 2022 წლის ფაქტიურმა მაჩვენებელი ჩამოცდა კანონმდებლობით დადგენილ ზღვარს და მშპ-სთან მიმართებაში 2,7% შეადგინა. 2023 წლისათვის სახელმწიფოს ერთიანი ბიუჯეტის უარყოფითი მთლიანი სალდო დაიგეგმა (-2 131,0) მლნ ლარის ოდენობით, რაც მშპ-ის 3%-ს შეადგენს, ამასთან გადამუშავებულ პროგნოზებში, მათ შორის მთლიანი შიდა პროდუქტის დაკორექტირებული მაჩვენებლის გათვალისწინებით 2023 წელს სახელმწიფოს ერთიანი ბიუჯეტის დეფიციტი 2,7%-ს (-2 144,0 მლნ ლარი) შეადგენს.

2024 წლისთთვის სახელმწიფოს ერთიანი ბიუჯეტის უარყოფითი მთლიანი სალდო დაგეგმილი იყო (-1 868,0) მლნ ლარის ოდენობით, რაც მშპ-ის 2,3 პროცენტია, თუმცა გადამუშავებულ პროგნოზებში სახელწმიფოს ერთიანი ბიუჯეტის უარყოფითი მთლიანი სალდო მცირედით შემცირებულია, თუმცა მთლიანი შიდა პროდუქტის მაჩვენებლის დაგეგმილთან შედარებით შემცირებიდან გამომდინარე, დეფიციტის მაჩვენებელი 2,5%-ს შეადგენს.

 განახლებული პროგნოებით „ეკონომიკური თავისუფლების შესახებ“ საქართველოს ორგანული კანონის მე-2 მუხლის მე-7 პუნქტის გათვალისწინებით, იმავე მუხლის პირველი პუნქტით დადგენილი ზღვრული პარამეტრების საპროგნოზო მაჩვენებლები განისაზღვრება შემდეგნაირად:

* 2024 წელს სახელმწიფოს ერთიანი ბიუჯეტის უარყოფითი მთლიანი სალდო, განისაზღვრება 2 023,8 მლნ ლარით, რაც პროგნოზირებული მთლიანი შიდა პროდუქტის (მშპ-ის) 2.5%-ს შეადგენს (დადგენილი ზღვარი – მშპ-ის 3%);
* 2024 წლის ბოლოსთვის საქართველოს მთავრობის ვალის ზღვრული მოცულობა − მთლიანი შიდა პროდუქტის (მშპ-ის) 38.3%-ით, ხოლო საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულების საორიენტაციო შეფასება (2022 წლის 1 იანვრის მდგომარეობით) − მთლიანი შიდა პროდუქტის (მშპ-ის) 0.5%-ით − ჯამი: მშპ-ის 38,6% (დადგენილი ზღვარი – მშპ-ის 60%).

 რაც შეეხება საერთაშორისო სავალუტო ფონდის პროგრამით გაანგარიშებული ნაერთი ბიუჯეტის მოდიფიცირებულ დეფიციტს, მისი მოცულობაც 2024 წელს 2 145,0 მლნ ლარია და მშპ-ს 2,5%-ს შეადგენს.

2021-2027 წლებში ნაერთი ბიუჯეტის და სახელმწიფოს ერთიანი ბიუჯეტის მთლიანი სალდოს და საერთაშორისო სავალუტო ფონდის პროგრამით გათვალისწინებული დეფიციტის პროგნოზი და მათი შედარება წინა პერიოდის პროგნოზებთან მოცემულია №9 ცხრილში.

**ცხრილი №9 - ბიუჯეტის დეფიციტის პროგნოზების შედარება**

**/მლნ ლარი/**

|  |  |  |
| --- | --- | --- |
| **დასახელება** | **ნაერთი ბიუჯეტი** | **სახელმწიფოს ერთიანი ბიუჯეტი** |
| **2021** | **2022** | **2023** | **2024** | **2025** | **2026** | **2027** | **2021** | **2022** | **2023** | **2024** | **2025** | **2026** | **2027** |
| **მთლიანი სალდო**    |
| 2021-2024 (2020 წლის დეკემბერი) | -3 991,0 | -2 399,0 | -1 813,0 | -1 646,0 |   |   |   | -4 131,9 | -2 342,6 | -1 819,0 | -1 819,0 |   |   |   |
| 2022-2025 (2021 წლის დეკემბერი) | -3 968,0 | -2 777,0 | -1 959,0 | -1 929,0 | -1 929,0 |   |   | -3 928,0 | -2 750,0 | -1 940,0 | -1 940,0 | -1 959,0 |   |   |
| 2023-2026 (2022 წლის დეკემბერი) | -3 793,9 | -2 011,0 | -2 381,0 | -1 898,0 | -2 048,0 | -2 093,0 |   | -3 731,5 | -1 963,0 | -2 261,0 | -1 868,0 | -2 083,0 | -2 153,0 |   |
| 2024-2027 (2023 წლის ივლისი) | -3 793,9 | -1 766,0 | -2 288,0 | -2 025,0 | -1 990,0 | -2 064,0 | -2 181,0 | -3 795,8 | -1 600,5 | -2 316,8 | -2 023,8 | -1 966,0 | -2 033,7 | -2 214,5 |
| **მოდიფიცირებული დეფიციტი (IMF პროგრამა)** |
| 2021-2024 (2020 წლის დეკემბერი) | -4 082,0 | -2 534,0 | -1 948,0 | -1 781,0 |   |   |   | -4 228,8 | -2 487,6 | -1 964,0 | -1 964,0 |   |   |   |
| 2022-2025 (2021 წლის დეკემბერი) | -3 913,0 | -2 852,0 | -2 079,0 | -2 049,0 | -2 049,0 |   |   | -3 880,0 | -2 835,0 | -2 070,0 | -2 055,0 | -2 064,0 |   |   |
| 2023-2026 (2022 წლის დეკემბერი) | -3 662,2 | -2 251,0 | -2 261,0 | -2 018,0 | -2 168,0 | -2 213,0 |   | -3 768,2 | -2 178,0 | -2 131,0 | -1 978,0 | -2 193,0 | -2 263,0 |   |
| 2024-2027 (2023 წლის ივლისი) | -3 662,2 | -2 203,0 | -2 168,0 | -2 145,0 | -2 110,0 | -2 184,0 | -2 301,0 | -3 583,6 | -1 886,2 | -2 144,8 | -2 092,9 | -2 090,7 | -2 185,3 | -2 380,8 |
| **% მშპ-თან** |
| **მთლიანი სალდო**  |
| 2021-2024 (2020 წლის დეკემბერი) | -7,5% | -4,1% | -2,9% | -2,4% |   |   |   | -7,7% | -4,0% | -2,9% | -2,7% |   |   |   |
| 2022-2025 (2021 წლის დეკემბერი) | -6,8% | -4,3% | -2,8% | -2,5% | -2,3% |   |   | -6,7% | -4,2% | -2,8% | -2,5% | -2,4% |   |   |
| 2023-2026 (2022 წლის დეკემბერი) | -6,3% | -2,8% | -3,0% | -2,2% | -2,2% | -2,1% |   | -6,2% | -2,7% | -2,8% | -2,2% | -2,2% | -2,1% |   |
| 2024-2027 (2023 წლის ივლისი) | -6,3% | -2,5% | -2,9% | -2,4% | -2,2% | -2,1% | -2,0% | -6,3% | -2,2% | -3,0% | -2,4% | -2,1% | -2,1% | -2,1% |
| **მოდიფიცირებული დეფიციტი (IMF პროგრამა**  |
| 2021-2024 (2020 წლის დეკემბერი) | -7,6% | -4,4% | -3,1% | -2,6% |   |   |   | -7,9% | -4,3% | -3,1% | -2,9% |   |   |   |
| 2022-2025 (2021 წლის დეკემბერი) | -6,7% | -4,4% | -3,0% | -2,7% | -2,5% |   |   | -6,6% | -4,4% | -2,9% | -2,7% | -2,5% |   |   |
| 2023-2026 (2022 წლის დეკემბერი) | -6,1% | -3,1% | -2,8% | -2,3% | -2,3% | -2,2% | -2,1% | -6,3% | -3,0% | -2,7% | -2,3% | -2,3% | -2,2% |   |
| 2024-2027 (2023 წლის ივლისი) | -6,1% | -3,1% | -2,8% | -2,5% | -2,3% | -2,2% |   | -6,0% | -2,6% | -2,7% | -2,5% | -2,3% | -2,2% | -2,2% |

#

# **მთავრობის ვალი**

|  |  |  |  |  |  |  |  |
| --- | --- | --- | --- | --- | --- | --- | --- |
| **მთავრობის ვალი (მლნ ლარი)** | **2021 წელი** | **2022 წელი** | **2023 წელი** | **2024 წელი** | **2025 წელი** | **2026 წელი** | **2027 წელი** |
| 2022-2025 წლები (2021 წლის დეკემბერი) | 29,905 | 33,123 | 35,348 | 37,413 | 39,417 |  |  |
| *% მშპ-სთან* | *51.1%* | *51.1%* | *50.2%* | *49.0%* | *47.7%* |  |  |
| 2023-2026 წლები (2022 წლის დეკემბერი) | 29,812  | 28,609  | 30,539  | 32,679  | 34,799  | 36,819  |  |
| *% მშპ-სთან* | *49.7%* | *39.6%* | *38.3%* | *37.8%* | *37.2%* | *36.4%* |  |
| 2024-2027 წლები (2023 წლის ივლისი) | 29,812 | 28,538 | 30,186 | 32,658 | 35,174 | 37,692 | 40,215 |
| *% მშპ-სთან* | *49.7%* | *39.8%* | *38.6%* | *38.6%* | *38.4%* | *38.1%* | *37.6%* |

„ეკონომიკური თავისუფლების შესახებ“ საქართველოს ორგანული კანონით განსაზღვრული მთავრობის ვალის საპროგნოზო მაჩვენებლებში ცვლილება გასულ წელს მომზადებულ პროგნოზებთან შედარებით ძირითადად გამოწვეულია 2023 წლის რეალური ეკონომიკის ზრდის პროგნოზის და მშპ დეფლატორის პროგნოზების ცვლილების გამო. 2023 წლის ბოლოს მდგომარეობით ეკონომიკის რეალური ზრდა მოსალოდნელია 5.4%-ის ნიშნულზე და მშპ დეფლატორის ზრდა 3.3%-ის დონეზე, რაც ნაკლებია გასული წლის პროგნოზებზე. 2023 წლის ბოლოს ვალის მშპ-თან ფარდობის შემცირება მოსალოდნელია 38.6%-მდე. ვალის მშპ-თან ფარდობის შემცირება პროგნოზირებულია შემდეგ წლებშიც, ხოლო 2027 წლის ბოლოს აღნიშნული მაჩვენებელი ჩამოვა 37.6%-მდე.

მთავრობის ვალის პორტფელის ერთ-ერთ ყველაზე მნიშვნელოვან გამოწვევას წარმოადგენს ვალის პორტფელში საგარეო ვალის წილის მაღალი დონე (2022 წლისთვის - 75%), რის შედეგადაც ვალის მაჩვენებლები მოწყვლადია სავალუტო კურსის ნეგატიური შოკების მიმართ. შესაბამისად, მთავრობის ვალის მართვის განახლებული სტრატეგია 2023-2026 (<https://mof.ge/5231>) ვალის მშპ-თან ფარდობის უსაფრთხო დონეზე შენარჩუნებასთან ერთად, ორიენტირებულია მთლიან ვალში საგარეო ვალის წილის შემცირებაზე.